Ignazio La Russa

Ignazio Benito Maria La Russa (Paternò, 18 łujo 1947) el ze un połìtego itałian, da'l 13 otobre 2022 presidente de'l Senato de ła Repùblega inte ła XIX łezizladura.

El ze parlamentar da'l 1992, prima a ła Camera dei deputati e da'l 2018 a'l Senato de ła Repùblega. El ga miłità prima inte'l Movimento Sosiale Itałian - Destra Nasionałe (par el cuało el zera stà a łongo dirizente de ła sesion zovaniłe el Fronte della Gioventù), e drioman in Alleanza Nazionale, avendone anca recoverto el roło de presidente rezente da'l 2008. Inte'l 2009, co'l desfar de Alleanza Nazionale, el ze confluìo inte'l Popolo della Libertà co'l roło de coordenador nasionałe, par po' fondar Fratelli d'Italia insieme a Giorgia Meloni e Guido Crosetto a desenbre 2012.

Da l'8 majo 2008 a'l 16 novenbre 2011 el ze stà Ministro de ła defeza inte'l governo Berlusconi IV. El ze stà par zonta visepresidente de  ła Camera inte ła XII łezizladura (da'l 25 majo 1994 a'l 9 majo 1996) e visepresidente de'l Senato inte ła XVIII (da'l 28 marso 2018 a'l 12 otobre 2022).

La Russa, Ignazio
Categoria:Senadori italiani